იენს იანსე

იენს იანსე  (; დ.1 ივლისი, 1986) — ჰოლანდიელი ფეხბურთელი, თამაშობს მარჯვენა მცველის პოზიციაზე. 2014 წელს იცავდა თბილისის „დინამოს“ ღირსებას.

 კარიერა 
 ადრეული კარიერა 
იანსემ კარიერა დაიწყო კლუბ „მვც '19“-ის მოყვარულთა გუნდში, ქალაქ მასბრეში, სადაც გაიზარდა. წლების შემდეგ თამაში დაიწყო „ვვვ-ვენლოს“ ახალგაზრდულ გუნდში, რომელიც უდიდესი კლუბი იყო ქალაქში, რომელშიც იგი დაიბადა. მალე გადავიდა „PSV“ ეინდჰოვენში. „PSV“-ს ახალგაზრდულ გუნდში იგი თამაშობდა მარჯვენა გარემარბის პოზიციაზე, მაგრამ ნიჭიერი და გამოცდილი მწვრთნელის, რიკარდო მონისის რჩევის შემდეგ თამაში დაიწყო მარჯვენა მცველის პოზიციაზე. მარჯვენა მცველის პოზიციაზე კარგი თამაშის შემდეგ „PSV“-ს სურდა შეეთავაზებინა პირველი გუნდის კონტრაქტი, მაგრამ იმის გამო, რომ პირველ გუნდში ირიცხებოდნენ კასპერ ბიოგელუნი, მაიკლ ლამეი, ანდრე იოერი და მიხაელ რეიზიგერი, მას ურჩიეს რომ წასულიყო სხვა გუნდში. მისით დაინტერესდა „ვილემ II“ და იანსემ გადაწყვიტა კარიერა გაეგრძელებინა ტილბურგში.

 ვილემ II 
„ვილემ II“-ის პირველ გუნდში სათამაშოდ იანსე შეირჩა 2005–06 წლების სეზონის დასაწყისში. მისი დებიუტი შედგა 2006 წლის 11 იანვარს, კეს ზვამბორნის მწვრთნელობის პერიოდში, მატჩში „ჰერაკლესის“ წინააღმდეგ. მატჩი „ვილემმა“ 2–1 დათმო. იანსე გამოირჩა საგოლე პასით და მიღებული ყვითელი ბარათით.Willem II – Heracles Almelo (11-01-2006)  (ნიდერლანდური) იმ სეზონში კიდევ 8 მატჩი ჩაატარა.

მიუხედავად ერედივიზიაში „ვილემ II“-თან ერთად კარგი დასაწყისისა, მას დიდი პერიოდი გაუცდა სანამ ფორმას აღიდგენდა. თუმცა 2006–07 წლების სეზონი იანსესთვის აღმავლობის წელი გამოდგა. როდესაც მისმა მთავარმა კონკურენტმა, ნუელსონ ვაუმ ტავმა მიიღო, იანსესთვის გზა გაიხსნა შესანიშნავი სეზონისთვის. ხშირად იგი ერთადერთი ნათელი წერტილი იყო არეულ კლუბში. იმის გამო, რომ იანსე გუნდს კარგად მოერგო, მისმა კონკურენტმა ვაუმ საბოლოოდ საფეხბურთო კლუბ „როდასთან“ გააფორმა კონტრაქტი.Feyenoord – Willem II (24-01-2009)  (ნიდერლანდური) 

2009 წლის 24 იანვარს იანსემ გაიტანა მისი პირველი გოლი ლიგაში, გასვლით მატჩში „ფეიენორდის“ წინააღმდეგ (1–1).

 ბრედა 
2010 წლის 8 აპრილს იანსემ კონტრაქტი გააფორმა „ვილემ II“-ის კონკურენტ კლუბ „ბრედასთან“, გუნდს შეუერთდა 2009-10 წლების სეზონის დამთავრების შემდეგ.Janse over van rivaal Willem II  (ნიდერლანდური)Official: NAC Sign Willem II Defender Jens Janse

 კორდობა 
2013 წლის 7 ივლისს კონტრაქტი გააფორმა „კორდობასთან“, რომელიც ესპანეთის სეგუნდა დივიზიონში ასპარეზობს, კლუბი თავისუფალი აგენტის სტატუსით დატოვა 2014 წლის იანვარში.

 დინამო თბილისი 
2014 წლის 15 თებერვალს იანსემ გააფორმა კონტრაქტი თბილისის „დინამოსთან“.დინამო ჰოლანდიელ მცველს დაიმატებს, „დინამოს“ ოფიციალური საიტი, 14 თებერვალი, 2014. იგი წარადგინეს 17 თებერვალს, დიღმის ბაზაზე ოთარ მარცვალაძესთან ერთად.ახალწვეულების წარდგენა დიღმის ბაზაზე, „დინამოს“ ოფიციალური საიტი, 17 თებერვალი, 2014. 2013-2014 წლების სეზონში უმაღლეს ლიგაში მხოლოდ 3 მატჩი ჩაატარა, ხოლო თასზე 1, გოლის გატანა ვერ შეძლო. სეზონის დასრულების შემდეგ იანსემ ორ ლეგიონერთან, დორინ გოგასთან და დარკო გლიშიჩთან ერთად „დინამო“ დატოვა.დინამო თბილისი სამმა ლეგიონერმა დატოვა, „დინამოს“ ოფიციალური საიტი, 31 მაისი, 2014.

 ტიტულები 
 უმაღლესი ლიგა ჩემპიონი (1): 2013/2014
 საქართველოს თასი გამარჯვებული (1): 2013/2014

 სტატისტიკა დინამოში გადასვლამდე 
 სეზონი კლუბი ქვეყანა ჩემპიონატი თამაში გოლი 2005/06  ვილიემ II     ერედივიზია  9  0 2006/07  ვილიემ II    ერედივიზია 16  0 2007/08  ვილიემ II     ერედივიზია 32  0 2008/09 ვილიემ II     ერედივიზია 27  1 2009/10  ვილიემ II     ერედივიზია 18  0 2010/11  ბრედა     ერედივიზია 18  0 2011/12  ბრედა     ერედივიზია 16  0 2012/13  ბრედა     ერედივიზია 24  0 2013/14  კორდობა     სეგუნდა დივიზიონი  11  0 ჯამში  171  1

 რესურსები ინტერნეტში 
 პროფილი Transfermarkt-ზე 
 პროფილი Soccerway-ზე 
 პროფილი Uefa.com-ზე 

 სქოლიო 

კატეგორია:დაბადებული 1986
კატეგორია:ნიდერლანდელი ფეხბურთელები
კატეგორია:ნაკ ბრედას ფეხბურთელები
კატეგორია:თბილისის დინამოს ფეხბურთელები
კატეგორია:კორდობის ფეხბურთელები
კატეგორია:დაბადებული 1 ივლისი
კატეგორია:ცოცხალი ადამიანები